text: | ২০শে জানুয়ারি, ২০২০ ইং | ৬ই মাঘ, ১৪২৬ বঙ্গাব্দ | ২৫শে জমাদিউল-আউয়াল, ১৪৪১ হিজরী | সোমবার কোনো 'আপস' করার প্রয়োজন নেই: রিটার্নিং কর্মকর্তাদের সিইসি – Bartaman Kanho
  উপজেলা নির্বাচন গ্রহণযোগ্য করতে নিরপেক্ষ দায়িত্ব পালন করতে রিটার্নিং ও সহকারী রিটার্নিং কর্মকর্তাদের নির্দেশ দিয়েছেন প্রধান নির্বাচন কমিশনার (সিইসি) কেএম নুরুল হুদা। তিনি বলেছেন, 'দায়িত্ব পালনের ক্ষেত্রে নির্বাচন পরিচালনা কর্মকর্তাদের কোনো রকম আপসের প্রয়োজন নেই। অনিয়মকারীদের বিরুদ্ধে আইনানুগ ব্যবস্থা নেয়া হবে।'
  বৃহস্পতিবার (১৪ ফেব্রয়ারি) সকালে রাজধানীর আগারগাঁওয়ে নির্বাচন ভবনে রিটার্নিং ও সহকারী রিটার্নিং কর্মকর্তাদের এক প্রশিক্ষণ অনুষ্ঠানে তিনি এ নির্দেশ দেন। এ সময় নির্বাচন কমিশনের সচিবসহ অন্য নির্বাচন কমিশনাররা উপস্থিত ছিলেন।
  প্রধান নির্বাচন কমিশনার বলেন, 'নির্বাচন পরিচালনার ক্ষেত্রে কোনো রকমের আপস করার প্রয়োজন নেই। কেবল নিরপেক্ষতা ও আইনকানুনের ভিত্তিতে নির্বাচন পরিচালনা করতে হবে।'